Åmela kraftverk

Åmela Kraftverk er et vannkraftverk ved Åmelfoten i Dalsfjorden i Volda kommune i Møre og Romsdal. Kraftverket utnytter et fall på 536 meter i elva Åmela, mellom Storlidvatnet og sjøen. Kvanndalsvatn brukes også som reguleringsmagasin og det samles også inn vann fra flere bekkeinntak. Storlivatn reguleres mellom 543 og 530 moh og Kvanndalsvatn mellom 529 og 515 moh. Midlere årsproduksjon er på 128 GWh og installert effekt er på 33 MW. Kraftverket startet produksjonen i 1977. Eier er Tussa. Stasjonen ligger 500 meter inne i fjellet. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Tussa - Kraftverka våre